ΠΑΡΑΡΤΗΜΑ 2

**«Οι περί Ασφάλειας και Υγείας στην Εργασία (Γνωστοποίηση Ατυχημάτων και Επικίνδυνων Συμβάντων) (Τροποποιητικοί) Κανονισμοί του 2017»**

**ΤΡΟΠΟΠΟΙΗΣΕΙΣ**

1. **Αφαίρεση της πρόνοιας** για γνωστοποίηση των **μη θανατηφόρων ατυχημάτων** στις πιο κάτω περιπτώσεις ατυχημάτων (Σημ.: Η υποχρέωση για γνωστοποίηση περιορίζεται μόνο στα θανατηφόρα ατυχήματα):
   1. **σε πρόσωπα εκτός εργασίας**
   2. σε **κληρωτούς στρατιώτες, εφέδρους και εθνοφύλακες κατά τη διάρκεια δραστηριοτήτων των Ενόπλων Δυνάμεων**
2. **Αφαίρεση της πρόνοιας** για γνωστοποίηση **όλων των ατυχημάτων** στις πιο κάτω περιπτώσεις ατυχημάτων:
   1. **Ατυχήματα που συμβαίνουν σε πρόσωπα που εργοδοτούνται σε πλοία τα οποία δεν είναι αγκυροβολημένα σε λιμάνι και αεροσκάφη τα οποία δεν είναι προσγειωμένα σε αεροδρόμιο**
   2. **Ατυχήματα σε** πρόσωπα εκτός εργασίας κατά τη διάρκεια **αθλητικών δραστηριοτήτων**
   3. **Ατυχήματα σε πρόσωπα εκτός εργασίας (ασθενείς)** κατά τη διάρκεια **δραστηριοτήτων ιατρικής φύσης**
   4. **Ατυχήματα σε** **πρόσωπα εκτός εργασίας** κατά τη διάρκεια **δραστηριοτήτων διασκέδασης ή αναψυχής**
3. **Επέκταση της εφαρμογής** των Κανονισμών σε κατασκευές, υποστατικά, εγκαταστάσεις, αγωγούς, εξέδρες ή πλοία όπου διεξάγονται δραστηριότητες χαρτογράφησης, έρευνας, αναζήτησης, εξόρυξης ή μεταφοράς υδρογονανθράκων στην Αποκλειστική Οικονομική Ζώνη της Κύπρου. Η πληροφόρηση για τα ατυχήματα αυτά και η γνωστοποίηση τους θα γίνεται στο Επαρχιακό Γραφείο Επιθεώρησης Εργασίας Λευκωσίας ωσάν η Ζώνη αυτή να ανήκει στην Επαρχία Λευκωσίας.
4. Με βάση σχετική τροποποίηση του Καν. 2 διευκρινίζεται ότι ό όρος «ατύχημα» **δεν** περιλαμβάνει τους **εσκεμμένους τραυματισμούς** από άλλα πρόσωπα ή **αυτοτραυματισμούς** που συμβαίνουν σε εργοδοτούμενα και αυτοεργοδοτούμενα πρόσωπα καθώς επίσης και με πρόσωπα εκτός εργασίας.
5. Με βάση σχετική τροποποίηση του Καν. 2 διευκρινίζεται ότι ο όρος «ατύχημα» σε σχέση με τα πρόσωπα εκτός εργασίας, αναφέρεται σε συμβάντα που προκύπτουν από **ενέργειες ή παραλείψεις** που πηγάζουν από τη διεύθυνση ή τη διεξαγωγή των δραστηριοτήτων σε εργασία.
6. Όσον αφορά τον **αριθμό των ημερών απουσίας** από την εργασία ως κριτήριο για γνωστοποίηση μη θανατηφόρων ατυχημάτων που συμβαίνουν σε εργοδοτούμενα πρόσωπα, η σχετική παράγραφος (4(1), μετά την τροποποίηση, θα διαβάζεται ως ακολούθως, αφού προστέθηκε η φράση που σημειώνεται με σκίαση: « ….. Όταν συμβεί οποιοδήποτε ατύχημα το οποίο προκαλεί απώλεια ζωής σε εργοδοτούμενο πρόσωπο ή βλάβη η οποία τον καθιστά ανίκανο για περισσότερες από τρεις ημερολογιακές ημέρες, εξαιρουμένης της ημέρας του ατυχήματος, **ανεξάρτητα αν η απουσία άρχισε αμέσως μετά το ατύχημα ή σε μεταγενέστερο χρόνο**, από του να εκτελεί τη συνηθισμένη του εργασία στην οποία εργοδοτείται κατά το χρόνο που αμέσως προηγείται του ατυχήματος αυτού, τότε το υπεύθυνο πρόσωπο πρέπει ….»
7. Ο όρος **«τρίτο πρόσωπο»** στους Κανονισμούς αντικατάσταθηκε από τον όρο **«πρόσωπο που βρίσκεται εκτός εργασίας».**
8. Η αναφορά στον **Καν.4(3)(β)** των βασικών Κανονισμών που αναφέρεται στην **υποχρέωση για γραπτή γνωστοποίηση των ατυχημάτων** έχει τροποποιηθεί με τη σχετική διαγραφή και προσθήκη που φαινεται με σκίαση ως εξής**: « …..**εντός 15 ημερών από την ημερομηνία του ατυχήματος να αποστείλει στο Επαρχιακό Γραφείο Επιθεώρησης Εργασίας της Επαρχίας όπου συνέβηκε το ατύχημα γραπτή γνωστοποίηση του ατυχήματος υποβάλλοντας ~~κατάλληλα και πλήρως συμπληρωμένο~~ μ’ όσα στοιχεία, καθόσον είναι εύλογα εφικτό, μπορεί να συλλέξει το εγκεκριμένο έντυπο γνωστοποίησης ατυχήματος….».
9. Η αναφορά στον **Καν.10** των βασικών κανονισμών που αναφέρεται στην **παροχή πληροφοριών σε επηρεαζόμενα πρόσωπα** έχει τροποποιηθεί με τη σχετική προσθήκη που φαίνεται με σκίαση ως εξήςς: «… Τηρουμένων των διατάξεων του Κανονισμού 11, ο Επιθεωρητής, στα πλαίσια διερεύνησης οποιουδήποτε ατυχήματος ή επικίνδυνου συμβάντος, δύναται να παρέχει πληροφορίες σε μορφή έκθεσης σχετικά με το ατύχημα σε οποιοδήποτε πρόσωπο έχει επηρεαστεί ή σε εξουσιοδοτημένο αντιπρόσωπο του, νοουμένου ότι οι πληροφορίες ζητούνται εγγράφως από το πρόσωπο που έχει επηρεασθεί ή τον εξουσιοδοτούμενο αντιπρόσωπό του και καταβάλλοντας, όπου ισχύει, τα σχετικά τέλη που καθορίζονται με διάταγμα.».
10. Ο Κανονισμός 11(2) των βασικών κανονισμών τροποποιήθηκε με τη διαγραφή στην παράγραφο (2) αυτού, των λέξεων «τις χίλιες λίρες» (πέμπτη γραμμή) και την αντικατάσταση του από τις λέξεις «τα 1700 Ευρώ».
11. **Τροποποίηση του καταλόγου Επικίνδυνων Συμβάντων (Παράρτημα 1 – κανονισμός 2) με την προσθήκη νέων περιπτώσεων επικίνδυνων συμβάντων, αλλά και άλλες αλλαγές όπως φαίνονται πιο κάτω (**διαγραφές και προσθήκες που φάινονται με σκίαση)**:**

«**ΠΑΡΑΡΤΗΜΑ Ι**

**(Κανονισμός 2)**

**Κατάλογος Επικίνδυνων Συμβάντων**

1. **Κατάρρευση/ανατροπή/αστοχία εξοπλισμού**

Κατάρρευση ή ανατροπή ή αστοχία οποιουδήποτε μέρους ή ολόκληρου του ακόλουθου εξοπλισμού που υποβαστάζει ή μεταφέρει φορτίο κατά τη διάρκεια της λειτουργίας του ή των προπαρασκευαστικών εργασιών για εγκατάσταση ή τοποθέτησή του πριν από την έναρξη της λειτουργίας του:

(α) ανελκυστήρας, αναβατόριο, γερανός, κινούμενη ή σταθερή ανυψωτική εξέδρα, ανυψωτικός μηχανισμός ή

(β) ~~εκσκαφέας~~ εκσκαφέα ή

(γ) διατρητικό μηχάνημα~~.~~ ή

(δ) όχημα βαρετού τύπου μεταφοράς φορτίων, όπως βυτιοφόρο όχημα, φορτηγό όχημα, όχημα μεταφοράς και ανάμειξης έτοιμου σκυροδέματος («μπετονιέρα») κ.λπ ή

(ε) περονοφόρο όχημα ή

(στ) αντλία σκυροδέματος ή

(ζ) μηχάνημα τοποθέτησης πασσάλων (θεμελίωσης ή αντιστήριξης).

2. **Κατάρρευση ικριώματος**

Η πλήρης ή μερική κατάρρευση οποιουδήποτε ικριώματος ύψους πέραν των πέντε μέτρων που οδηγεί στην πτώση ή ανατροπή ουσιαστικού μέρους του ικριώματος, περιλαμβανομένης, στην περίπτωση που το ικρίωμα είναι κρεμαστό ή ανυψούμενο ή καταβιβαζόμενο δια βαρούλκων, της πλήρους ή μερικής κατάρρευσης οποιωνδήποτε μέσων ανάρτησης, με αποτέλεσμα την πτώση της εξέδρας εργασίας από ύψος πέραν των πέντε μέτρων.

3. **Κατάρρευση κτιρίου ή κατασκευής**

Πλήρης ή μερική κατάρρευση:

1. οποιουδήποτε κτιρίου ή κατασκευής πάνω ή κάτω από το επίπεδο του εδάφους, που βρίσκεται υπό κατασκευή, ανακατασκευή, μετατροπή, συντήρηση ή κατεδάφιση και η οποία προκαλεί την πτώση ποσότητας υλικών πέραν των πέντε (5) τόνων ή
2. ~~οποιουδήποτε δαπέδου, τοίχου ή άλλου στοιχείου της κατασκευής, (είτε βρίσκεται πάνω ή κάτω από το επίπεδο του εδάφους) και χρησιμοποιείται ως χώρος εργασίας ή~~
3. οποιουδήποτε δαπέδου, τοίχου ή άλλου στοιχείου κτιρίου ή κατασκευής, (είτε βρίσκεται πάνω ή κάτω από το επίπεδο του εδάφους) που χρησιμοποιείται ως χώρος εργασίας ή
4. οποιασδήποτε προσωρινής κατασκευής.

4. **Υποχώρηση εδάφους**

Οποιαδήποτε υποχώρηση του εδάφους, η οποία προκύπτει από έλλειψη ή αστοχία του συστήματος υποστήριξης και η οποία θα μπορούσε να θέσει σε κίνδυνο οποιοδήποτε πρόσωπο.

5. **Δοχεία υπό πίεση**

Έκρηξη ή διάρρηξη οποιουδήποτε κλειστού δοχείου συμπεριλαμβανομένου λέβητα ατμού ή θερμού νερού ή των αυλών του λέβητα, εντός των οποίων η εσωτερική πίεση ήταν ψηλότερη ή χαμηλότερη της ατμοσφαιρικής πίεσης.

6. **Ηλεκτρικό βραχυκύκλωμα**

~~Ηλεκτρονικό~~ Ηλεκτρικό βραχυκύκλωμα ή υπερφόρτωση σε ηλεκτρικό εξοπλισμό, καλώδια ή συσκευή ή σε μηχάνημα, ακολουθούμενο από πυρκαγιά ή έκρηξη που είχε ως αποτέλεσμα τη διακοπή των εργασιών που σχετίζονται με αυτό τον εξοπλισμό, τα καλώδια, τη συσκευή ή το μηχάνημα για χρονική περίοδο πέραν των 5 ωρών.

7. **Έκρηξη η πυρκαγιά**

Έκρηξη ή πυρκαγιά που είχε ως αποτέλεσμα τη διακοπή των εργασιών για χρονική περίοδο πέραν των 24 ωρών.

8. **Εναέριες ηλεκτρικές γραμμές**

~~Οποιοδήποτε γεγονός όπου πρόσωπα, εγκαταστάσεις, υλικά ή εξοπλισμός:~~

1. ~~έρχονται σε επαφή με εναέρια ηλεκτρική γραμμή στην οποία η τάση υπερβαίνει τα 200 βολτ ή~~
2. ~~προκαλούν ηλεκτρική εκκένωση από μια τέτοια ηλεκτρική γραμμή όταν έρθουν σε κοντινή απόσταση προς αυτή~~.

Οποιοδήποτε γεγονός προκαλεί ηλεκτρική εκκένωση όταν πρόσωπα, εγκαταστάσεις, υλικά, μηχανήματα ή εξοπλισμός έρχονται σε επαφή ή σε κοντινή απόσταση με εναέρια ή υπόγεια ηλεκτρική γραμμή στην οποία η τάση υπερβαίνει τα 200 Volt.

9. **Διαρροή εύφλεκτων ουσιών ή παρασκευασμάτων**

Η ξαφνική και ανεξέλεγκτη διαρροή:

(α) εντός κτιρίου

i. ποσότητας ίσης ή μεγαλύτερης των 100 kg εύφλεκτης ή πολύ εύφλεκτης ουσίας ή παρασκευάσματος ή

ii. ποσότητας ίσης ή μεγαλύτερης των 10 kg εύφλεκτης ή πολύ εύφλεκτης ουσίας ή παρασκευάσματος, σε θερμοκρασία πάνω από το κανονικό σημείο βρασμού του ή

iii. ποσότητας ίσης ή μεγαλύτερης των 10 kg εξαιρετικά εύφλεκτης ουσίας ή παρασκευάσματος ή

(β) σε ανοικτό χώρο, ποσότητας ίσης ή μεγαλύτερης των 500 kg οποιασδήποτε ουσίας ή παρασκευάσματος που αναφέρεται στην υποπαράγραφο (α) πιο πάνω.

Στην παράγραφο αυτή, «εύφλεκτη» ή «πολύ εύφλεκτη» ή «εξαιρετικά εύφλεκτη» ουσία ή παρασκεύασμα σημαίνει αντίστοιχα ουσία ή παρασκεύασμα που ταξινομείται έτσι σύμφωνα με ~~τις παραγράφους (ε), (δ) και (γ) αντίστοιχα του Κανονισμού 2 των περί Επικίνδυνων Ουσιών (Ταξινόμηση, Συσκευασία και Σήμανση Επικίνδυνων Ουσιών και Παρασκευασμάτων) Κανονισμών~~ πρόνοιες του Ευρωπαϊκού Κανονισμού 1272/2008 (Κανονισμός CLP) για την ταξινόμηση, την επισήμανση και τη συσκευασία των ουσιών και των μειγμάτων και οποιωνδήποτε Κανονισμών τον τροποποιούν ή αντικαθιστούν.

10. **Διαρροή ουσιών**

Η ξαφνική ή ανεξέλεγκτη διαρροή ή διαφυγή οποιασδήποτε ουσίας, εκτός των αναφερόμενων στην παράγραφο 9 πιο πάνω, σε ποσότητα ικανή να προκαλέσει θάνατο, σοβαρό τραυματισμό ή οποιαδήποτε βλάβη στην υγεία οποιουδήποτε προσώπου.

11. **Απελευθέρωση βιολογικών παραγόντων**

Η ξαφνική ή ανεξέλεγκτη διαρροή ή διαφυγή οποιουδήποτε βιολογικού παράγοντα που θα μπορούσε να προκαλέσει σοβαρή μόλυνση ή ασθένεια σε οποιοδήποτε πρόσωπο.

12. **Άλλα Συμβάντα**

Οποιαδήποτε άλλα συμβάντα πρέπει να γνωστοποιούνται σύμφωνα με Κανονισμούς που εκδίδονται με βάση το Νόμο.».